
A V I Z

asupra proiectului de Lege  pentru aprobarea Ordonanţei de urgenţă a Guvernului nr.83/2009 privind ratificarea Contractului de finanţare între România şi Banca Europeană de Investiţii referitor la Proiectul privind infrastructura municipală în domeniul protecţiei mediului, faza B, semnat la  Bucureşti, la 30 octombrie 2008 şi  la  Luxemburg, la 10 noiembrie 2008


În conformitate cu prevederile art.95 şi 115 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.83/2009 privind ratificarea Contractului de finanţare între România şi Banca Europeană de Investiţii referitor la Proiectul privind infrastructura municipală în domeniul protecţiei mediului, faza B, semnat la  Bucureşti, la 30 octombrie 2008 şi  la  Luxemburg, la 10 noiembrie 2008,  transmis cu adresa nr.  PL-x 353 din  1 septembrie 2009, înregistrată sub nr.31/727 din  2 septembrie 2009. 
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată. 

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege susmenţionat, în şedinţa din 8 septembrie 2009.



Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.724 din         26 iunie 2009, cu  unele  observaţii  şi  propuneri. 

În urma dezbaterilor, cu unanimitate de  voturi, s-a hotărât avizarea favorabilă a proiectului de lege.


În raport cu obiectul şi conţinutul său, proiectul de lege  face parte din categoria legilor ordinare.

